62021CJ0625_INF
Euroopa Kohtu (üheksas koda) 8. detsembri 2022. aasta otsus – GUPFINGER Einrichtungsstudio
(kohtuasi C-625/21) (
1
)
Eelotsusetaotlus – Direktiiv 93/13/EMÜ – Ebaõiglased tingimused tarbijalepingutes – Tarbija õigustamatult taganemine lepingust – Ebaõiglaseks tunnistatud lepingutingimus, milles on ette nähtud müüja või teenuste osutaja õigus saada kahju eest hüvitist – Riigisisese õiguse dispositiivse sätte kohaldamine
Tarbijakaitse – Ebaõiglased tingimused tarbijalepingutes – Direktiiv 93/13 – Lepingutingimuse ebaõigluse tuvastamine – Ulatus – Riigisisene kohtupraktika, mis lubab liikmesriigi kohtul asendada ebaõiglase lepingutingimuse riigisisese õiguse dispositiivse normiga – Lepingu edasikehtimine pärast ebaõiglase tingimuse väljajätmist – Kahest osast koosnev jagamatu tingimus – Esimene osa, mis või ise olla ebaõiglane tingimus – Teine osa, mis kordab riigisisese õiguse dispositiivset normi – Üksnes sellel normil põhinev hüvitisnõue, mille on esitanud müüja või teenuste osutaja – Vastuvõetamatus – Lepingutingimuse tühistamine, mille tagajärjel vabaneb tarbija hüvitamiskohustusest – Mõju puudumine
(Nõukogu direktiiv 93/13, artikli 6 lõige 1 ja artikli 7 lõige 1)
(vt punktid 28–31, 34–42 ja resolutsioon)
Resolutsioon
Nõukogu 5. aprilli 1993. aasta direktiivi 93/13/EMÜ ebaõiglaste tingimuste kohta tarbijalepingutes artikli 6 lõiget 1 ja artikli 7 lõiget 1
tuleb tõlgendada nii, et
kui müügilepingu kahjuhüvitusklausli ebaõigluse ja seega selle tühisuse tuvastamise korral saab leping ilma selle klauslita kehtima jääda, on nimetatud sätetega vastuolus, kui selle klausli kehtestanud müüja võib kahju hüvitamise hagi raames, mis põhineb üksnes riigisisese võlaõiguse dispositiivsel sättel, nõuda talle tekkinud kahju hüvitamist, nagu on ette nähtud kõnealuses sättes, mida oleks kohaldatud selle klausli puudumisel.
(
1
)	ELT C 37, 24.1.2022.